laion/Wikipedia-Exotic huggingface dataset:
צ'זארה בורג'ה

צ'זארה בורג'ה (באיטלקית: Cesare Borgia; ‏13 בספטמבר 1475 - 12 במרץ 1507), דוכס ולנטינו (Duca Valentino), היה בנו של רודריגו בורג'ה (לימים, האפיפיור אלכסנדר השישי) ופילגשו וָנוֹצַה דֶיי קָטָנִי. אחיה של לוקרציה בורג'ה. הוא היה קרדינל וקונדוטיירו (מנהיג שכיר חרב) איטלקי. משפחתו הגיעה לאיטליה מספרד ב-1443, בעקבות הכיבוש הספרדי. בעקבות לחץ מצד אביו מונה בגיל שבע למשרה ציבורית שבצידה תגמול כספי. באיטליה של אותה תקופה, שחיתות שכזו הייתה עניין של יום יום. עד גיל 12 חי ברומא והתחנך על ידי מורים פרטיים שסיפק אביו. הוא טופח מגיל צעיר לקריירה כנסייתית, ולמד משפטים ותאולוגיה באוניברסיטת ספיאנצה. אביו דאג לו בגיל 15 למשרת בישוף, ובגיל 17 למשרת ארכיבישוף. בגיל 18, בעת שאביו הוכרז כאפיפיור, הוא מינה אותו לקרדינל. ב-17 באוגוסט 1498, צ'זארה התפטר ממשרה זו, והחליף את חיי הכנסייה בקריירה צבאית. באותו יום, לואי ה-12 מצרפת קרא לצ'זארה להצטרף לשורותיו. הקריירה של צ'זארה הושתתה על כוחו של אביו, כמו גם על הברית שלו עם צרפת (שנחתמה על ידי נישואיו עם שרלוט ד'אלברט, אחותו של ג'ון השלישי מנווארה), במהלך מלחמות איטליה. מנישואין אלה נולדה לו בת אחת. בנוסף נולדו לו שני ילדים, בן ובת, מפילגשיו. בנו מחוץ לנישואים המשיך בדרכו של אביו ונודע כרוצח. בשלב זה נתן לו אביו אף מדינה קטנה באיטליה, שאותה ניסה להרחיב על ידי הקמת צבא משלו. לצורך ביסוס שלטונו של בנו, ביטל האפיפיור את כל מינויי הכמרים במדינה, וצ'זארה נתפס על ידי האוכלוסייה המקומית כמושיע, שכן אותם כמרים היו מושחתים. צ'זארה ניהל כמה וכמה מלחמות במקומות שונים ברחבי איטליה וספרד, חלקן בשירות האינטרסים של הכתר הצרפתי. הוא נודע באכזריותו, וברצח מתנגדיו. נטען כי ניקולו מקיאוולי ששימש כשגריר לחצר צ'זארה מטעם עירו, פירנצה, התרשם משיטותיו. בספרו "הנסיך", מוזכר צ'זארה כמודל לדמות הנסיך, העושה כל מה שמועיל לשלטונו ולארצו, גם במקרה של סתירה עם עקרונות דתיים ואתיים, ולהפריד בין מוסר לפוליטיקה. עם זאת, מקיאוולי משתמש בבורג'ה כדוגמה כדי להבהיר את הסכנות שברכישת נסיכות תוך הישענות על כוח חיצוני. צ'זארה סייע לתככי אביו ואף הוסיף משלו. הוא הואשם בכך ששכב עם אחותו ומהרומן נולד בנה ג'ובאני בורג'ה. צ'זארה נהג לשעשע את תושבי רומא במחזות פומביים דוגמת הוצאה להורג של פושעים על ידו. אדם שפרסם ביקורת על מעשיו הוטבע בנהר. בעקבות מחלת אבעבועות קשה צולקו פניו. צ'זארה החל ללבוש על פניו מסיכות, דבר שהוסיף לתדמיתו השלילית. לאחר מותו של אביו ב-1503 ירד כוחו של צ'זארה, הוא איבד את ממלכתו וברח לנאפולי, לאחר שנתפס שם הועבר לספרד ומשם ברח אל ממלכת נווארה, שם מת כשניהל קרב בשירות גיסו, מלך נווארה. יהודה בלו, תורת המידות על פי משפחת בורג'ה, בבלוג רשימות מן התיבה הלבנה מדיה וקבצים בנושא צ'זארה בורג'ה בוויקישיתוף biography/Cesare-Borgia צ'זארה בורג'ה, באתר אנציקלופדיה בריטניקה (באנגלית) צ'זארה בורג'ה, באתר "Find a Grave" (באנגלית)
רנדל ג'רל

רנדל ג'רל (באנגלית: Randall Jarrell;‏ 6 במאי 1914 - 14 באוקטובר 1965) היה משורר סופר, מרצה, מבקר וסופר ילדים ונוער אמריקאי. שימש בתפקיד היועץ לענייני שירה בספריית הקונגרס האמריקאי. ג'רל גדל כילד מחונן בעיר נאשוויל, במדינת טנסי. לאחר שסיים את לימודיו בתיכון, יצא ללימודים באוניברסיטת ואנדרבילט. הוא סיים את לימודי הדוקטורט שלו בהצטיינות, בתחום ספרות ולשון אנגלית. ג'רל התגייס לצבא האמריקאי בשנת 1942, ושירת בעת מלחמת העולם השנייה, תחילה בחיל האוויר האמריקני ואחר כך ביחידות אחרות. בשנה זו פורסם גם ספר שיריו הראשון. בשנת 1945 התמנה ג'רל למרצה לספרות אנגלית באוניברסיטה של צפון קרולינה. ג'רל כתב ופרסם תשעה ספרי שירה, רומן אחד, מספר ספרי עיון וביקורת על שירה, ואנתולוגיה אחת. הוא צבר מוניטין רב כמשורר בעקבות קובצי השירה למבוגרים שפרסם. ב-1956 הוזמן לספריית הקונגרס בוושינגטון, ושימש שנתיים בתפקיד היועץ לענייני שירה. בנוסף שימש כנשיא האקדמיה האמריקאית לשירה, וכיהן בתפקיד כמה שנים. בסגנונו היה ג'רל מקורב למשוררים האמריקאים אליזבת בישופ, דלמור שוורץ, רוברט לואל וג'ון ברימן. הוא ניחן בגישה אסתטית מקורית ומעמיקה. בשנתיים האחרונות לחייו החל לפרסם יצירות לילדים. יצירותיו כוללות דמיון רב ואיכויות אסתטיות לשוניות, אווירה חלומית וסיפוריות חלומית. ג'רל נהרג בתאונת דרכים בעיר גרינסבורו שבצפון קרולינה, באוקטובר 1965. השיר, באנגלית "Jews at Haifa", העוסק בגירוש המעפילים לקפריסין, בידי חיילי המנדט הבריטי, תורגם על ידי גיורא לשם. יהודים בחיפה בְּשׁוּלֵי בּוֹרוֹת הַקֶּבֶר שֶׁל אֵירוֹפָּה אֲנַחְנוּ מַאֲמִינִים: אָכֵן, אֵינֶנּוּ מֵתִים; שֶׁהַתִּקְוָה, כָּךְ נִדְמֶה לָנוּ, לֹא פָּג תָּקְפָּהּ – שֶׁאֲפִלּוּ גְּמִילוּת חֲסָדִים מוּתֶרֶת לִבְנֵי-אָדָם עֲלֵי אֲדָמוֹת, לִיהוּדִים עֲלֵי אֲדָמוֹת... אַךְ בְּקַפְרִיסִין, הָאֲדָמוֹת הָאֲדֻמּוֹת, הַצְּרִיפִים, רֶטֶט הַתַּיִל הַמְלַפֵּף אוֹתָנוּ, קְרוֹבִים לָנוּ וּמֻכָּרִים כְּמָוֶת.. כָּל הַלַּיְלָה, לַהֲבוֹת הָאִשִּׁים מְפִיצוֹת אֶת גִּצֵּיהֶן עַד הַכּוֹכָבִים הַצְּהֻבִּים בָּרֹם; מִצְּרִיחַ הַפְּלָדָה הַמֻּגְבַּהּ הָאוֹר חוֹלֵף עָלֵינוּ.. "מִשֶּׁלָּנוּ," אֲנַחְנוּ לוֹחֲשִׁים. משפחת החיות, רנדל ג'רל, מאנגלית - נירה צפריר, איורים - מוריס סנדק, מסדה גבעתיים 1987. העטלף המשורר, מאת רנדל ג’רל, מאנגלית - משה הנעמי, ציורים - דוד שטראוס, לוין אפשטין ירושלים תשל'ב 1972. רנדל ג'ארל – משוררים גרועים (מאנגלית: אביעד שטיר), דחק, כרך טז, 2023. רנדל ג'רל, באתר "Find a Grave" (באנגלית) רנדל ג'רל, באתר אנציקלופדיה בריטניקה (באנגלית) רנדל ג'רל, ברשת החברתית Goodreads
סלט ביצים

סלט ביצים הוא מאכל מהמטבח המזרח אירופאי והאנגלו-אמריקני הנפוץ גם במטבח היהודי. המתכון הבסיסי כולל ביצים קשות מפוררות, מעורבות במיונז ועם מלח. תוספות מקובלות הן בצל (בצל יבש טרי וקצוץ דק או מטוגן או בצל ירוק קצוץ), חרדל ופלפל שחור. יש המוסיפים מלפפון חמוץ קצוץ. סלט ביצים מוגש קר, כמנה ראשונה או כמילוי לכריכים. בכריכים נהוג להוסיף לו ירקות כגון מלפפון, עגבנייה, פלפל וכן מחמצים כגון מלפפון חמוץ וגמבה חמוצה. מדיה וקבצים בנושא סלט ביצים בוויקישיתוף סלט ביצים פשוט, באתר "אסימון" שוקולד ויין מדי יום מוסיפים כשש שנים לחיים, באתר וואלה, 19 בדצמבר 2004 סלט ביצים - אוכל - ynet / בני גוטליב (השף של מלון דן ת"א), באתר ynet ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
המנון סנגל

פרטו כולם על קורותיכם, הכו בבלפונים (בצרפתית: Pincez tous vos koras, frappez les balafons) הוא ההמנון הלאומי של סנגל. השיר נכתב על ידי לאופולד סדאר סנגור והולחן על ידי ארבר פפה. הוא אומץ על ידי המדינה ב-1960. ההמנון מושר בצרפתית שהיא השפה הרשמית במדינה. הקורה והבלפון שמוזכרים בהמנון ובשמו הם כלי נגינה ייחודיים לסנגל. דגל סנגל סמל סנגל מידע על היצירה "המנון סנגל" באתר מיוזיק בריינז
מישור

האם התכוונתם ל... מישור (גאוגרפיה) – בגאוגרפיה: שטח ארץ שטוח מישור החוף – חבל ארץ מישורי בארץ ישראל המשתרע לאורך חוף הים התיכון מישור (גאומטריה) – מושג יסודי בגאומטריה משור
סלמיס (מיתולוגיה)

סלמיס (ביוונית עתיקה: Σαλαμίς, בלטינית: Salamis), נימפה במיתולוגיה היוונית ואחת משתים-עשרה בנותיהם של אל הנהר אסופוס (Asopos) ורעייתו מטופה, (Metope) בתו של לאדון. דיודורוס סיקולוס מספר, כי סלמיס נחטפה על ידי פוסידון אל האי שנקרא לימים על שמה, וילדה בו את בנם קיכראוס (Cychreus). הלה נעשה למלך האי, ונתפרסם על שהרג נחש עצום-מידות, שהפיל את חיתתו על יושביו. Diodorus Siculus. Translated by C.H. Oldfather. Loeb Classical Library. Cambridge (MA), Harvard University Press, and London, William Heinemann, 1939. דיודורוס סיקולוס, 4.72.1-4.72.5. ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
ויליאם קופר

האם התכוונתם ל... ויליאם קופר – משורר אנגלי בן המאה ה-18 מילטון ויליאם קופר – סופר, משורר וחובב קונספירציות אמריקאי בן המאה ה-20 ויליאם קופר – פעיל לזכויות אדם אוסטרלי-אבוריג'יני, מחה נגד רדיפות היהודים בידי הנאצים
בעלי גלגול מלא

בעלי גלגול מלא (שם מדעי: Endopterygota או Holometabola) הם חרקים מתת-מחלקה Pterygota (אנ') המאופיינים במחזור החיים הייחודי של ביצה, זחל, גולם, בוגר. מחזור חיים זה נקרא גלגול מלא. על-סדרה זו היא המגוונת ביותר בין על-הסדרות ומכילה כ-680,000 פריטים ברחבי העולם. חרקים מסדרה זו מתפתחים בסדר הבא: ביצה פגית (זחל) גולם בוגר הזחל והבוגר שונים מאוד במאפייניהם, דבר המאפשר ניצול של משאבים שונים בזמנים שונים. חלוקה כזו במחזור החיים מאפשרת הסתגלות לסביבה משתנה, לדוגמה בשינוי במקורות המזון בין עונות השנה. בדרך כלל הזחל מתמחה באכילה ובגדילה ואילו הבוגר מתמחה בתפוצה ורבייה. במהלך ההתגלמות, מתארגנות מחדש הרקמות בגופו של החרק וחלקיו השונים מתעצבים מחדש. סדרת פרפראים (Lepidoptera) סדרת שעירי כנף (Trichoptera) סדרת חיפושיות (Coleoptera) סדרת זבובאים (Diptera) סדרת דבוראים (Hymenoptera) סדרת ארוכי כנף (Mecoptera) סדרת פרעושים (Siphonaptera) סדרת כנף מניפתיים (Strepsiptera) קבוצת רקומי-כנף (Neuropterida) סדרת כנפתנאים (Megaloptera) סדרת מרושתי כנף (Neuroptera) סדרת ארינחשאים (Raphidioptera) בעלי גלגול חסר על גלגול מדיה וקבצים בנושא בעלי גלגול מלא בוויקישיתוף בעלי גלגול מלא, באתר ITIS (באנגלית) בעלי גלגול מלא, באתר NCBI (באנגלית) בעלי גלגול מלא, באתר Animal Diversity Web (באנגלית) בעלי גלגול מלא, באתר האנציקלופדיה של החיים (באנגלית) ערך זה הוא קצרמר בנושא פרוקי-רגליים. אתם מוזמנים לתרום לוויקיפדיה ולהרחיב אותו.
Thank You for the Music

"Thank You for the Music" (בעברית: "תודה לך על המוזיקה") היה הלהיט האחרון והעשרים וחמישה במספרו של להקת אבבא. הסינגל יצא בנובמבר 1983 עם "Our Last Summer" כבי-סייד. השיר הוקלט שש שנים קודם לכן, ב-1977, ויצא כבי-סייד של Eagle שהופץ במספר מצומצם של ארצות בהן גרמניה, צרפת, אוסטריה, אוסטרליה ושווייץ. "Thank You For The Music" נכלל גם באלבום The Album ובסרט ABBA: The Movie שיצא לאקרנים יחד עם האלבום. הסולנית בשיר "Thank You for the Music" היא אנייטה פלסקוג, כשאנני-פריד לינגסטאד מצטרפת אליה בפזמון. השיר היה אמור להוות חלק מ"מיני מחזמר" בשם "הנערה זהובת השיער" (The Girl With The Golden Hair) יחד עם עוד שלושה שירים: "I Wonder (Departure)", "I'm A Marionette" (שניהם מופיעים ב-The Album), ושיר נוסף בשם "עלי על הקרוסלה" (Get On The Carousel), שלא הופץ באופן רשמי. התוכנית לכתוב מיני-מחזמר נגנזה לבסוף. הלהקה גם הקליטה גרסה ספרדית של השיר ב-1980 שנועדה לקדם את אוסף הלהיטים בספרדית שהלהקה הוציאה באותה שנה בספרד ובמדינות אמריקה הלטינית. השיר הגיע למקום השני במצעד השבועי של אפריקה הדרומית. מידע על היצירה "Thank You for the Music" באתר מיוזיק בריינז מידע על הקומפוזיציה "Thank You for the Music" באתר AllMusic גרסאות נוספות ל"Thank You for the Music" באתר SecondHandSongs
אוסובוקו

אוסובוקו (מאיטלקית: Osso buco, עצם חלולה) הוא תבשיל איטלקי, מהעיר מילאנו בלומברדיה. התבשיל עשוי בשר שוק עגל, ושמו נגזר ממראה העצם עם מח העצם. לצורך הכנת התבשיל משתמשים בשוק שנחתכה לרוחבה, לפרוסות מעוגלות בעובי שבין 3 ל-6 ס"מ. פרוסות השוק מושחמות ולאחר מכן מבושלות ביין לבן ועשבי תיבול בסיר מכוסה. צורת ההגשה המסורתית של אוסובוקו היא בליווי גרמולטה על מצע של ריזוטו מילנז - ריזוטו עם זעפרן. כיום יש המכינים אוסובוקו מבשר טלה או בשר חזיר. רותי קינן, אוסובוקו - מלך התבשילים האיטלקי, באתר ynet, 2 בינואר 2006 קדירת אוסובוקו טלה וירקות שורש ביין אדום - אוכל - ynet / איתי שלו ממסעדת "פרובנס בגליל"., באתר ynet רון כהן, אוסו בוקו למדקדקים, באתר ynet, 30 בנובמבר 2004 איילת לטוביץ' וחיים טיבי, אוסובוקו טלה בירקות, באתר "חיים טוב" גבי בר חיים, סופר קלאסיקו: אוסובוקו, באתר nrg‏, 10 בנובמבר 2005 אוסובוקו עם גרמולטה (אורכב 28.09.2007 בארכיון Wayback Machine), באתר "על השולחן" אוסובוקו ביין לבן, מאתר "על השולחן" חידוש השיחות עם סוריה הביאו לעליות שערים בבורסה, באתר וואלה, 12 בדצמבר 1999 הילה אלפרט, אוסובוקו: מתענוגות העולם הזה, באתר ישראל היום, 4 באוקטובר 2013
קאולון

קַאוּלוּן (בסינית: 九龍) הוא מחוז ותחום מנהלי בהונג קונג, הרפובליקה העממית של סין. המחוז ממוקם בכל שטח חצי האי קאולון וקאולון החדשה. קאלון ממוקמת מצפון לאי הונג קונג, ומדרום לטריטוריות החדשות. בשנת 2000 גרו בקאולון 2,071,000 תושבים, בצפיפות של 44,000 איש לקילומטר רבוע. שטחו הכולל של חצי האי הוא 47 קמ"ר. חצי האי קאולון מחובר לטריטוריות החדשות בצפון, המתחברות לשטח סין גופא מעבר לנהר סאם צ'אן. האגדה מספרת כי קיסר סין האחרון של תקופת שושלת סונג הדרומית, נתן לחצי האי את שמו, כשעמד על גבעה ואמר "רואה אני שמונה דרקונים" (בסינית לון - דרקון) כשכוונתו הייתה לשמונה הגבעות המתנשאות בחצי האי (פסגת קאולון, דונג שאן, מצבת טייט, היכל המקדש, רכס החד-קרן, סלע האריה, היכל המשואה וקינו של קרואו). אחד מפקודיו אמר "אני רואה תשעה דרקונים" כשכוונתו הייתה לקיסר העומד לפניו. מאז, כך לפי האגדה, נקרא המקום גַאו (תשע) לוּן (דרקון). חלקה הדרומי של קאולון והאי סטונקאטרס, הועברו לבריטניה מידי שושלת צ'ינג כחלק מההסכם שנחתם בועידת פקין. במשך שנים רבות נודע חצי האי כאזור בלתי מפותח, אשר שימש את הבריטים בעיקר כאזור ציד-נמרים. החלק הצפוני המכונה קאולון החדשה, הוחכר לבריטים בשנת 1898 כחלק מהטריטוריות החדשות למשך 99 שנה. עם זאת, במהלך השנים הפכה קאולון החדשה למזוהה עם קאולון, ולא כחלק מהטריטוריות החדשות, למעט רשויות המס שעדיין מחשיבות את קאולון החדשה כחלק מהטריטוריות החדשות. פיתוחה של קאולון החל בתחילת המאה ה-20, עם הקמתה של רכבת קאולון-קנטון, נמל קאולון ונמל התעופה קאי טאק. בניינים גבוהים רבים החלו להבנות בקאולון, וקאולון נודעה כאזור דחוס, בעיקר אחרי מלחמת העולם השנייה, כאשר נבנו משכנות עוני לפליטים שברחו מסין. ב-1 ביולי 1997 הוחזרה קאולון לרפובליקה העממית של סין, יחד עם הטריטוריות החדשות והאי הונג קונג. קאולון מחולקת לחמישה אזורים: קאולון סיטי קוון טונג שם שו פו וונג טאי סין יאו צים מונג מתוך 7 מיליון תושבי הונג קונג ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
פוקאצ'ה

פוֹקאצ'ה (באיטלקית: Focaccia) היא לחם שטוח שנאפה בתנור אפייה. בדרך כלל היא מצופה בשמן זית, בצל, עשבי תיבול או מצרכי מזון שונים, הקשורים לפיצה. המילה נגזרת מהמילה הלטינית focus שמשמעותה "מרכז" כמו גם אח; האח הייתה מרכז הבית בעבר, והלחם הזה נאפה במרכזה. משערים כי המתכון הבסיסי הגיע מהאטרוסקים או מיוון העתיקה, אולם כיום הפוקאצ'ה ידועה במיוחד כמעדן של מחוז ליגוריה, ומכונה רשמית באיטלקית "פוקאצ'ה גֶ'נוֹבֶזֶה" (מג'נובה). המתכון המקומי, פוקאצ'ה עם גבינה (focaccia col formaggio), מיוצר בעיר רקו שנמצאת ליד ג'נובה. הפוקאצ'ה מאוד פופולרית באיטליה ובדרך כלל מתבלים אותה עם שמן זית ועשבים, כאשר מעליהם שמים גבינה או בשר או מספר ירקות. בצק פוקאצ'ה דומה בסגנון ובמרקם שלו לבצק של פיצה המורכב מקמח מועשר בגלוטן, שמן, מים, סוכר, מלח ושמרים. פוקאצ'ה עשויה ללוות מאכלים שונים, להוות בסיס לפיצה ולשמש להכנת כריכים. מחוץ לאיטליה הפוקאצ'ה משמשת בעיקר לכריכים. בדרך כלל מגלגלים את הבצק או לוחצים עליו ביד כדי ליצור שכבה עבה ואז אופים אותו בתנור אפייה. לרוב, אופים מנקבים את הלחם עם סכין כדי לשחרר בועות אוויר על פני השטח של הלחם. שיטה נפוצה אחרת היא ניקוב מרובה של הלחם. הניקוב יוצר מספר רב של בארות בלחם באמצעות שימוש באצבע או בידית של כלי מטבח כלשהו. כדי לשמור את הלחות שבלחם, מפזרים שמן על הבצק, ביד או עם מברשת, לפני ההתפחה והאפייה. בעבר, הפוקאצ'ה נאפתה על אבנים שטוחות או על מחבת אפייה באח. ככל שהמסורת התפשטה, הדיאלקטים השונים והמרכיבים המקומיים המגוונים גרמו להופעת מגוון לחמים (שחלקם אפילו נחשבים לעוגה). בבורגונדי המאכל נקרא foisse ו-fouaisse. בפרובאנס ולנגדוק הוא נקרא fogassa או fougasse. בספרדית המאכל נקרא bogaza. בדיאלקט הג'נובזי מכונה הפוקאצ'ה "a fügassa". צ'באטה מדיה וקבצים בנושא פוקאצ'ה בוויקישיתוף ארז קומרובסקי‏, חמים וטעים: פוקאצ'ה עם זיתים ועגבניות מיובשות, באתר וואלה, 5 ביוני 2013
מרוץ אופניים

מרוץ אופניים הוא ענף ספורט שבו נערכת התחרות ברכיבה על אופניים. קיימים מספר סוגי תחרויות המקובלים בענף זה: מרוץ אופני כביש – מרוצים הנערכים על כבישים סלולים. מרוצים אלה הם הענף הוותיק ביותר והענף שזוכה לפרסום הרב ביותר מבין סוגי המרוצים. בתוך עולם מרוצי הכביש ישנן כמה קטגוריות עיקריות: מרוץ חד יומי – מרוצים הנערכים למספר שעות ביום אחד. מרוצים מפורסמים בני עשרות שנים מסוג חד יומיים הם הפריז-רוביי, ליאז'-בסטון-ליאז', ועוד. מרוץ רב יומי – מרוצים המוזנקים יום אחר יום, בדרך כלל למספר ימים ועד לשלושה שבועות (גראנד טורס). מרוצי שלושת השבועות המוכרים הם הטור דה פראנס, הג'ירו ד'איטליה, והוואלטה של ספרד. מרוצי הקפות – מרוצים חד יומיים הנערכים בדרך כלל ברחובות ערים שנסגרו לטובת המרוץ, ומאפשרים לקהל לצפות ברוכבים במשך כל המרוץ. למרוצים אלה פעמים רבות אופי דינמי והתקפי, מרובי פניות והאצות. מרוצי אופני הרים – הנערכים בתנאי שטח משובשים ודרכי עפר, הם ענף שהתפתח ב-25 השנים האחרונות וצובר פופולריות הולכת וגדלה (ראו למשל אליפות אירופה באופני הרים). בתחום מרוצי אופני ההרים מספר קטגוריות עיקריות: קרוס קאנטרי (XCO) – מרוצים קצרים ואינטנסיביים יחסית (בין שעה לשעתיים בדרך כלל). מרוץ אופני ההרים באולימפיאדה היה מקטגוריה זו. מרתון אופני הרים (XCM) – מרוצים ארוכים יחסית (שעתיים עד שש שעות לרוב) הן חד יומיים והן רב יומיים. דוגמה למרתון אופני הרים חשוב הוא המרוץ הרב יומי קייפ-אפיק בדרום אפריקה. אנדורו (Enduro) – מרוצים המתנהלים במורד במסלולי רכיבה טכניים ותלולים בהם מתבצעים קטעי המדידה בהזנקות בדד, ובין מקטע אחד לשני ישנם קטעי התשה בהם מטפסים המתחרים חזרה כדי לצאת למקטע נוסף. דאונהיל (Downhill) – מרוצים המתנהלים במורד במסלולי רכיבה טכניים ותלולים באופן קיצוני, בדרך כלל באתרי סקי. ההזנקות הן הזנקות בדד. העלייה לתחילת המסלול חזרה מתבצעת בדרך כלל ברכבלי הסקי ולא ברכיבה. סייקלו-קרוס – שילוב של מרוץ על כביש ובדרכי עפר בוציות הכוללות מכשולים. סוג מרוצים זה פופולרי באירופה בעונת החורף. מרוץ אופני מסלול באצטדיון סגור – ולודרום (velodrome) -מרוצים של אופני מסלול. למרוצים אלו יש היסטוריה ארוכה, אך הם מוגבלים למדינות ולערים שבהן יש ולודרום ומספרן של אלו הוא קטן יחסית. מרוצים באופני BMX – אופני BMX זהו סוג מרוצים חדש יחסית, שצובר פופולריות בעולם בשנים האחרונות וצורף לתוכנית האולימפית באולימפיאדת בייג'ינג (2008) מרוצי עפר (גראבל) – תחום חדש יחסית של רכיבה שיצא מעולם הסייקלוקרוס. האופניים עצמם דומים אולם עברו התאמה לרכיבה למרחקים ארוכים בדרכי עפר ובניגוד לסייקלוקרוס הדגש פה הוא על סבולת למרחקים ארוכים. מדיה וקבצים בנושא מרוץ אופניים בוויקישיתוף מרוץ אופניים ברחובות, יומני כרמל אוקטובר 1950 (התחלה 3:34) כתבות בנושא תחרויות אופניים, אתר בייקפאנל. מרוץ אופניים, באתר אנציקלופדיה בריטניקה (באנגלית) ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
האי

האם התכוונתם ל... רב האי גאון – גאון בבלי. האי (רומן) – רומן מאת הסופרת ראיה סייקינן האי (נהר) – נהר בסין האי (סדרת טלוויזיה) – סדרת טלוויזיה בערוץ הילדים האי (סרט) האי (פארק)
יזנוב גדול

יזְנוּב גדול (שם מדעי: Rhinopoma microphyllum) הוא עטלף חרקים גדול יחסית משקלו 16-45 גרם, אורך האמה 59-71 מ"מ, מוטת כנפיו כ-37 סנטימטר. הזכרים גדולים במקצת מהנקבות. לקראת סוף הקיץ אוגרים היזנובים שומן רב באזור רגליהם האחוריות, המסייע להם ככל הנראה להעביר את החורף מבלי להיזון. מקור שמו של היזנוב הוא בזנבו הארוך והחופשי מקרום התעופה. אורך הזנב כ-6 סנטימטר ובקצהו שערה רגישה המשמשת ככל הנראה לגישוש. היזנוב הגדול מצוי בארץ ישראל לאורך בקעת הירדן מעמק החולה ואצבע הגליל ועד דרום מדבר יהודה. הוא חודר לאזור הים תיכוני באזור הכרמל. על פי מחקר ישראלי שנערך בשנים 2003-2011, נוהגות נקבות היזנוב הגדול לשחר למזון בשפכי נחלי רמת הגולן אל צפון-מזרח הכנרת, בעוד הזכרים משחרים למזון על מצוקי אצבע הגליל. היזנוב הגדול ניזון בחרקים מעופפים, במיוחד חיפושיות ודבוראים. משתמש באקולוקציה במאפייני QCF בתדרים 22-33kHz. יזנוב קטן מדיה וקבצים בנושא יזנוב גדול בוויקישיתוף יזנוב גדול, באתר ITIS (באנגלית) יזנוב גדול, באתר NCBI (באנגלית) יזנוב גדול, בבסיס הנתונים ARKive (באנגלית) יזנוב גדול, באתר האנציקלופדיה של החיים (באנגלית) יזנוב גדול, באתר GBIF (באנגלית) יזנוב גדול באתר הרשימה האדומה של IUCN יזנוב גדול באתר עטלפי ישראל שלומית הוך-גרונוול, זן נדיר: העטלפים העצלנים בסכנה, באתר nrg‏, 19 ביולי 2010 אסף גולן, אפקט הבמבה וההשפעה שלו על שיטת הצייד של עטלפים, באתר nrg‏, 14 בינואר 2015 יזנוב גדול באתר הרשימה האדומה של IUCN יורם יום טוב, הרואים את הקולות: עטלפים - בין מיתוס למציאות, מסת"ב 978-965-572-563-6 Levin et al. Bats of a Gender Flock Together: Sexual Segregation in a Subtropical Bat. February 18, 2013. PLoS ONE.org
דברי החרטה של צ'וסר

דברי החרטה של צ'וסר הם חלקם האחרון של סיפורי קנטרברי, יצירתו של ג'פרי צ'וסר, בן המאה ה-14. הם כתובים כדברי התנצלות, ובהם צ'וסר מביע את תקוותו שיזכה בסליחת הקוראים על הפרקים הגסים והבלתי-ראויים שנכללו בכמה מיצירותיו הקודמות, ומבקש מחילה על חטאיו. Wherfore I biseke yow mekely, for the mercy Of God, that ye preye for me that crist have Mercy on me and foryeve me my giltes;/ and Namely of my translacions and enditynges of Worldly vanitees, the whiche I revoke in My retracciouns:/ as is the book of Troilus the book also of Fame; the book of The xxv. Ladies; the book of the duchesse The book of seint valentynes day of the parlement of briddes; the tales of counterbury , Thilke that sownen into synne;/ the book of the Leoun; and many another book . נסיבות כתיבת הדברים אינן ברורות די צרכן, ועל כן אין לדעת האם אלו הם הצהרות חרטה כנות או שמא המשכה של החזרה בתשובה מסיפורו של הכהן, או אולי פשוט דרך לפרסם את יצירותיו הקודמות. מסתורין אופף אפילו את השאלה האם דברי החרטה נכללו במהדורה המקורית של "סיפורי קנטרברי" או הם מעין וידוי על ערש דווי שנעשה לחלק בלתי נפרד מיצירתו המפורסמת ביותר. דברי-חרטה, שנקראו גם "שיר התכחשות", היו נפוצים ביצירות אותה תקופה ואמנם אפשר שטבען הגס של כמה מיצירותיו של צ'וסר אכן נזקק לסליחה. הספר של Leoun (אריה) הנזכר בדברים הוא ככל הנראה יצירה נשכחת של צ'וסר. בסיימו את סיפורי קנטרברי בדברי-חרטה אלה, מצליח צ'וסר להביא לכלל סיום את מה שאחרת היה נחשב ליצירה-שלא-נשלמה, וחותם במשפטים הבאים: Qui cum Patre et Spiritu Sancto vivit et regnat Deus per omnia secula. Amen. Heere is ended the Book of the Tales of Caunterbury, compiled by Geffrey Chaucer, of whos soule Jhesu Crist have mercy. Amen. שמעון זנדבנק (תרגם), סיפורי קנטרברי, עם עובד הוצאה לאור, התש"ם-1980 דברי החרטה של צ'וסר(הקישור אינו פעיל) בתרגום שורה-אחר-שורה באתר אונ' הרווארד דברי החרטה עם תרגום מחורז בפנטמטר יאמבי ציורי צלייני צ'וסר מהמאה ה-15, מתוך כתב-היד אלסמיר
פופר

האם התכוונתם ל... פופר (מחזה) – מחזה מאת חנוך לוין פופר (מטבע) – מטבעות זהב שטבע יוליוס פופר פופר (ספר) – ספר מאת פרדריק רפאל משנת 1998 פופרס – משפחת ניטריטים המשמשים כסמים פסיכואקטיבים הנצרכים בשאיפה אישים ששם משפחתם פופר: דויד פופר – צ'לן ומלחין יהודי-בוהמי יוליוס פופר – מהנדס, הרפתקן ומגלה-ארצות רומני ממוצא יהודי יוסף פופר-לינקאוס – פילוסוף, ממציא וסופר אוסטרי מיכה פופר – פרופסור לפסיכולוגיה נפתלי פופר – מנהל השבועון היהודי הראשון ברומניה, הישראלי הרומאני עמי פופר – ישראלי שרצח שבעה פלסטינים בזמן האינתיפאדה הראשונה קרל פופר – פילוסוף של המדע ממוצא אוסטרי. אבי עקרון ההפרכה אילונה נובק (Ilona Novák-Popper)
חסיין פארס (חבר הכנסת)

חסיין פארס (בערבית: حسين فارس; 18 בספטמבר 1936 – 28 באפריל 2021) היה איש ציבור ערבי ישראלי, שכיהן כחבר הכנסת מטעם מפ"ם ומרצ. פארס נולד בכפר שעב. למד בבית ספר תיכון בכפר יאסיף, קיבל תואר ראשון במזרחנות וספרות באוניברסיטת חיפה. כיהן כרכז תנועת הנוער הערבי החלוצי, חבר הנהלת החטיבה הצעירה של מפ"ם, חבר הנהלת הסתדרות המורים, עורך ראשי של ביטאון מפ"ם במגזר הערבי, יו"ר הוועד הפועל נגד גזענות ולמען דו-קיום בגליל המערבי. בשנת 1988 נבחר לראשונה לכנסת ה-12 מטעם מפ"ם והיה לנציג הערבי ברשימה ששינתה את שמה אחר כך ל"מרצ". בכנסת כיהן כחבר בועדת החינוך והתרבות עד 1992. בבחירות לכנסת ה-17, לכנסת ה-18, לכנסת ה-19 ולכנסת ה-20 הוצב במקום סמלי ברשימת מרצ. נפטר ב-28 באפריל 2021. חסיין פארס, באתר הכנסת (לגרסה בערבית) חסיין פארס, באתר כנסת פתוחה ערך זה הוא קצרמר בנושא חברי הכנסת. אתם מוזמנים לתרום לוויקיפדיה ולהרחיב אותו.